Medón (syn Kodra)

Medón (, ) je v gréckej mytológii syn aténskeho kráľa Kodra, bol prvý aténsky archón.Hieronymus, Chronicon, 16-187.Eusebios, Kronika 2,185.Pausanias, Periégésis tés Hellados, 7,2,1.

Za vlády jeho otca Kodra vpadli do Atiky Dóri a hrozilo, že si krajinu podmania. Keď sa Kodros dozvedel z delfskej veštiarne, že Atény sa zachránia len ak zahynie ich kráľ, dobrovoľne obetoval svoj život a Dóri skutočne od Atén odtiahli.

Medón sa po smrti Kodra stal jeho následníkom, ale už nie s titulom kráľ (basileus), ale už len ako archón (panovník), lebo kráľovský titul sa po hrdinskej smrti Kodra z úcty k nemu zrušil.Velleius Paterculus, Historia Romana, 1,2. Počas trinásteho roku vlády Kodra, jeho bratia založili na západnom pobreží Malej Ázie nové kolónie, Androklos založil mesto Efez a Neileós Milét.Parská kronika, Parion chronikon, 1,27.

Antický autor Hieronym uvádza, že Medón sa v Aténach ujal vlády okolo roku 1068 pred Kr. a vládol do roku 1048 pred Kr. Po dvadsaťročnej vláde sa jeho nástupcom stal syn Akastos.

 Referencie a bibliografia 

 Pozri aj 
 Zoznam mýtických panovníkov Atén

Kategória:Postavy gréckej mytológie